Eru Potaka-Dewes

Eru Potaka-Dewes, nado en 1939, en Ruatoria e finado o 7 de agosto de 2009 en Rotorua (Nova Zelandia), era un erudito e teólogo da tribo maorí dos Ngati Porou, pero que tamén tiña vencellos cos Ngati Uepohatu e Te Whanau-o Pokai. Máis coñecido pola súa faceta de actor, actuou en filmes como Rapa-Nui, ou The Piano.

 Traxectoria 
Eru foi decano de Teoloxía na Maori Anglican Theological College en Rotorua, profesor a tempo parcial en Te Kura Kaupapa Maori e Ruamata, e membro vitalicio do Consello de Enfermeiros dos maorís.

Tamén foi amplamente coñecido como actor, polo seu papel de "Kopo Kaumatua" en The Maori Merchant of Venice, así como aparicións en filmes: Rapa-Nui, The Piano, Jubilee.

En 1987, Potaka-Dewes foi nomeado no Parlamento Neozelandés como un activista radical, pola súa tenaz loita pola defensa dos dereitos dos maorís. En 1991 estableceu a Aotearoa-NZ Action Committee's Alternative Immigration Office (ANZAC), (Alternativa Aotearoa-Nova Zelandia Comité de Acción da Oficina de Inmigración) para actuar como un "centro de inmigración maorí" para a solidariedade dos pobos indíxenas.

 Filmografía 
 1993 The Piano (como Pitama) 
 1993 The Rainbow Warrior
 1994 Rapa-Nui (como Ariki-mau)
 1999: What Becomes of the Broken Hearted?
 2000 Jubilee (como Rangi Kaawa) 
 2002 The Maori Merchant of Venice (como Kopo Kaumatua)

Categoría:Teólogos de Nova Zelandia
Categoría:Actores de cinema de Nova Zelandia
Categoría:Activistas de Nova Zelandia
Categoría:Nados en 1939
Categoría:Nados en Nova Zelandia
Categoría:Finados en 2009 
Categoría:Personalidades sen imaxes